Berat Lagi Bahu Yang Memikul  Dan Sedang Diklon Oleh Dua Andrew

Oleh: Nasruddin Faisol, Loughborough University, East Midlands, England, Jumaat, 28 Januari 2005

Menghadapi sendiri lebih berkesan dan bermakna dari sekadar melihat. Kalau sekadar melihat, jika yang dilihat itu kegembiraan, yang ternampak ialah bentuk-bentuk dan simbul-simbul kegembiraan itu. Jika kegembiraan itu di terjemahkan dengan ketawa, maka ketawalah yang mencerminkan kegembiraan. Jika senyuman yang tercerna dari kegembiraan, maka yang melihat mereka yang tersenyum adalah lambang kegembiraan. Tetapi perasaan dan kesan dan sentuhan kegembiraan itu tidak dirasai. Yang melihat sekadar mentakrifkan dari ketawa dan senyuman mereka yang gembira menikmati kegembiraan.

Begitu juga dengan kesusahan, kesedihan dan kepayahan. Melihat kepayahan, memandang kesedihan dan kesusahan tentu sekali tidak sama dengan merasai kesusahan, kesedihan dan kepayahan. Mereka yang melihat kesusahan, kesedihan dan kepayahan hanya dapat melihat, keringat peluh, kekerutan wajah dan linangan air mata. Walaupun memek muka sedih dan linangan air mata boleh menarik untuk turut rasa susah dan sedih, tetapi kesan yang dirasai oleh yang merasainya sendiri jauh lebih terkesan pada hati dari mereka yang melihat, walaupun kedua2nya melinangkan air mata.

Babak-babak masa depan yang telah mula dirasai akan boleh menggoncangkan perasaan. Tetapi ingatlah masih ramai yang jauh lebih susah, dan payah. Masih ramai yang terpaksa bergadai nyawa dan diri. Kesusahan yang sekelumit yang kita alami tidak harus menjejaskan kita dari untuk teguh tegak dan istiqamah.

Iringilah dengan doa dan pergantungan bulat pada yang Maha Esa.

Saya dikejar oleh banyak perkara menjadikan masa berasa cukup sempit. dahulu saya pernah mencadangkan supaya setiap detik yang dilalui, setiap perasaan yang terbit dan lahir, setiap pengalaman yang dilalui itu kalau boleh dicatatkan. saya berhujah, catatan detik, perasaan dan pengalaman itu berharga pada yang mahu menilainya sebagai berharga. Tetapi kini dalam suasana masih baru saya telah dikejar oleh himpitan dan tuntutan. saya dikejar oleh dua andrew yang pada waktu ini hanya menilainya sebagai siapa yang ingin mendahului.

Saya cuba mengenali mereka dari tindakan mereka. saya membuat takrifan sendiri terhadap tindakan mereka dan membuat kefahaman dan persepsi sendiri terhadap mereka.
Mereka juga tentu sekali membuat tanggapan, persepsi sendiri terhadap saya dan cuba memahami saya seadanya. Tetapi saya sangat sedar tentang konsep ketua dan pengikut. mesti yang ada yang mengetuai dan mesti ada yang mengikut dalam satu2 perhubungan. 

Dalam keadaan sayalah sepatutnya menjadi pengikut yang setia, maka saya mesti menyedari dan mengenali mereka tentang halatuju yang mereka hendak pergi, minat dan kecenderungan supaya saya sebagai pengikut juga adalah pembantu, pekerja, atau kuli dan orang suruhan. Walaupun istilah-istilah tersebut mempunyai makna yang sedikit berbeza antara satu sama lain, tetapi yang paling penting hubungan saya sebagai pengikut dan ketua yang saya akan ikuti itu jika boleh terjalin dalam keadaan baik.

Dalam perspektif lain saya juga beranggapan, proses ini adalah proses pengklonan. 'saya sedang diklon oleh dua andrew'. Dari tiga pertemuan dengan idea mereka dan saya masih bercabang dan saya dituntut dengan satu abstrak yang tarikh tutupnya hari ini memang menjerat saya untuk tidak tercatatkan detik, perasaan dan pengalaman itu. Saya mohon doa agar kuat, istiqamah dan dimudahkan untuk melaluinya.

